Source: http://www.danovecentrum.sk/priklad-z-praxe/drobny-majetok-uctovany-do-spotreby-a-vedenie-operativnej-evidencie.htm
Timestamp: 2018-12-15 09:20:56+00:00

Document:
Drobný dlhodobý hmotný majetok nespĺňajúci kritériá dlhodobého majetku sa rozhodne účtovná jednotka považovať za zásoby a na základe internej smernice ho účtuje priamo do spotreby. Je povinnosť viesť operatívnu evidenciu a majetok inventarizovať alebo zaúčtovaním do spotreby podľa internej smernice je všetko vyriešené? Z ktorého predpisu vyplýva táto povinnosť viesť operatívnu evidenciu?
Dátum publikácie:31. 7. 2017
Podľa internej smernice teda môže účtovná jednotka účtovať priamo do spotreby, t. j. nie na sklad. Analytická, resp. operatívna evidencia je špecifikovaná v § 45 opatrenia. Slúži na identifikáciu zásob a obsahuje najmä označenie, dátum obstarania, dátum vyskladnenia, ocenenie a údaje o množstve zásob. Vedie sa podľa druhov alebo skupín zásob na skladových kartách alebo súborov dát z počítača. V účtovných jednotkách vykonávajúcich maloobchodnú činnosť najmä podľa hmotne zodpovedných osôb a miest uloženia zásob.
Pri vedení účtovníctva spôsobom B je vyslovene povinnosť uvedené zásoby sledovať aj počas roka (§ 43 ods. 6 opatrenia). Platí totiž, že ak sa použije spôsob B účtovania zásob, analytická evidencia sa vedie formou skladovej evidencie tak, aby bolo možné zistiť a preukázať stav zásob a zložky obstarávacej ceny zásob aj v priebehu účtovného obdobia. Avšak v prípade špecifického druhu zásob účtovaných priamo do spotreby platí, že analytická evidencia sa vedie v praxi skôr v prípade významných položiek.
Povinnosť viesť analytickú evidenciu stanovuje aj § 14 zákona č. 431/2002 Z. z. o účtovníctve v znení neskorších predpisov. Je tam uvedené, že ak to povaha majetku vyžaduje, vedie sa analytická evidencia aj v jednotkách množstva a obsahuje aj iné údaje pre potreby účtovnej jednotky. Aj zásoby účtované priamo do spotreby sú zásobou. A ak je napr. povinnosť sledovať poskytnuté náradie, ochranné pomôcky podľa zamestnancov, ktorým sa pridelili, je nutné uvedené priebežne i inventarizovať, teda viesť v analytickej evidencii, aby účtovná jednotka mohla tieto údaje získať z nejakej zostavy (napr. z Excelu, resp. skladovej evidencie).
Pri inventarizácii sa stav majetku, záväzkov, vlastného imania v inventúrnych súpisoch porovnáva so stavom v účtovníctve. Účtovaním priamo do spotreby sa v nasledujúcom účtovnom období majetok v hlavnej knihe nepremietne. Je na účtovnej jednotke, aby si zvážila, ktorý majetok bude vo väzbe na prehľadnosť transakcií a hlavne pre zabránenie odcudzeniu, podvodu inventarizovať.
43 ods. 14 postupov účtovania v podvojnom účtovníctve
§ 45 postupov účtovania v podvojnom účtovníctve
§ 14 zákona č. 431/2002 Z. z.
Účtovanie súčiastok v zásobách
Stavebný materiál – účtovanie v jednoduchom účtovníctve
Pneumatiky na „lízingové" auto
Majetok do 1 700 € – účtovné hľadisko
Obaly (palety) a ich opotrebovanie z daňového hľadiska
Zimné pneumatiky na „lízingové" auto
Komentár k § 43 oznámenia 740/2002 Z. z.
Komentár k § 45 oznámenia 740/2002 Z. z.
Komentár k § 14 zákona 431/2002 Z. z.

References: § 45
 § 14

§ 45

§ 14
 § 43
 § 45
 § 14